Краљевић и Арапин
Арапин се порјечкао с Марком:
Позвали се на мејдан јуначки...
Марко скочи — буздован дохвати;
Ал’ кад виђе црни Арапине,
Да то Марко за шалу не прима:
Узе бјежат што га ноге носе...
Али Марко буздованом ману;
Испусти га из деснице руке:
Полеће му ка’ низ небо зв’језда,
Па Арапа звизну међу плећа
На педесет мушкијех корака.
Паде Арап у траву на главу:
Па чим пао, — душом се растао...
Сједе Марко опет пити вино
И сукати брчине јуначке.

Извор 
 1896. Бранково коло за забаву, поуку и књижевност. Година -{II}-, број 19, стр. 577.

Јован Сундечић